ଆଠଗଡ, ୨୦|୦୮ଃ କଟକ ଜିଲ୍ଲା ଆଠଗଡ ବ୍ଲକ ଅନ୍ତର୍ଗତ ମାଧପୁର ସ୍ଥିତ ଗୋପବନ୍ଧୁ ଆୟୁର୍ବିଜ୍ଞାନ ଓ ଗବେଷଣା କେନ୍ଦ୍ର ଠାରେ ନୂତନ ଏମଆରଆଇ ଓ ସିଟି ସ୍କାନ୍ ମେସିନ ଉଦଘାଟନ ହୋଇଯାଇଛି। ଗୋପବନ୍ଧୁ ଆୟୁ ବିଜ୍ଞାନ ମହାବିଦ୍ୟାଳୟ ପରିସରରେ ଆୟୋଜିତ କାର୍ଯ୍ୟକ୍ରମରେ ମୁଖ୍ୟ ଅତିଥି ଭାବେ କେନ୍ଦ୍ର ମନ୍ତ୍ରୀ ଧମେନ୍ଦ୍ର ପ୍ରଧାନ ଯୋଗ ଦେଇଥିଲେ ।
ଆହୁରି ମଧ୍ୟ ସମ୍ମାନୀୟ ଅତିଥି ଭାବେ କଟକ ଜିଲ୍ଲା ସାଂସଦ ଭତୃହରି ମହତାବ ଯୋଗଦେଇ ଭାରତ ପେଟ୍ରୋଲିୟମ ନିଗମ ଦ୍ବାରା ପ୍ରଦତ୍ତ ଏମଆରଆଇ ଓ ସିଟି ସ୍କାନ୍ ମେସିନର ଶୁଭ ଉଦଘାଟନ କରିଛନ୍ତି । ପୂର୍ବରୁ ଆଠଗଡ ଉପଖଣ୍ଡର ପାଖାପାଖି ୨ ଲକ୍ଷରୁ ଉର୍ଦ୍ଧ୍ବ ଲୋକ ଏହି ସେବା ପାଇବା ପାଇଁ କଟକ ଯିବାକୁ ପଡୁଥିଲା ଏବଂ ଅଞ୍ଚଳ ବାସୀ ବହୁ ଅସୁବିଧାର ସମ୍ମୁଖୀନ ହେଉଥିଲେ । ଆଠଗଡରେ ଏହି ସେବା ଉପଲବ୍ଧ ହେଲେ ଲୋକମାନଙ୍କୁ ଆଉ କଟକ ଯିବାକୁ ପଡିବ ନାହିଁ । ଗ୍ରାମାଞ୍ଚଳରେ ଏହି ସେବା ଯୋଗାଇ ଦେଇଥିବାରୁ କର୍ତ୍ତୃପକ୍ଷଙ୍କୁ ଆଠଗଡବାସୀ ଧନ୍ୟବାଦ ଜଣାଇଛନ୍ତି ।
